Margrét Arna Arnardóttir vinnur við heilsuþjálfun . Hún segist vera að færa sig frá hefðbundinni einkaþjálfun og vinna meira með gæði hreyfingar og mataræðis út frá líkamlegum þörfum hvers og eins . Margrét Arna hefur yfir tuttugu ára reynslu af kennslu og þjálfun og er hafsjór af þekkingu . Ástríða hennar felst fyrst og fremst í því að hjálpa öðrum að finna sína eigin verðleika og gleði í lífinu og að hver einstaklingur geti orðið besta útgáfan af sjálfum sér . Án allra öfga . En er virkilega nauðsynlegt að þjálfa fólk í að hugsa um heilsu sína með heilsuþjálfun ? „ Við þurfum að læra að hlusta á líkama okkar og gera okkur grein fyrir því hvað hann er að segja okkur . Að vera með verki er ekki eðlilegt ástand og alla jafna er það leið líkamans til að láta okkur vita að eitthvað sé í ólagi , til að við gerum eitthvað í því að koma eðlilegu jafnvægi aftur á . Oft erum við komin svo langt frá því sem raunverulega er „ eðlilegt “ að við heyrum ekki og teljum að það ástand sem við séum í sé eðlilegt . Við erum kannski líka alin upp við það að harka af okkur og vera ekki að kvarta . En enginn ætti að þurfa að vera með verki ef það eru engir líkamlegir sjúkdómar sem valda þeim , “ segir Margrét meðal annars . Íslendingar svolítið ginkeyptir fyrir skyndilausnum „ Það er erfitt að svara því hvenær áhugi minn kviknaði en einhvern veginn finnst mér eins og ég hafi alltaf haft áhuga á heilsu , “ segir Margrét aðspurð hvenær áhugi hennar á heilsutengdum málefnum kviknaði . „ Það er svo margt í gangi og upplýsingar um það hvað er rétt og rangt eru flæðandi út um allt . “ „ Áhugi minn sprettur einnig svolítið mikið úr þessari þörf að hjálpa öðrum að líða betur í eigin skinni . Það er kannski ástæðan fyrir því að ég er búin að læra svona margt því það eru svo margar hliðar og mismunandi þarfir sem við höfum sem einstaklingar . “ Margrét segir áhuga sinn vera að vinna með líkamanum á öfgalausan hátt . „ Það er svo margt í gangi og upplýsingar um það hvað er rétt og rangt eru flæðandi út um allt . Við Íslendingar , sérstaklega , erum svolítið ginkeyptir fyrir skyndilausnum og við t.d. lesum einhverja árangursögu um manneskju sem náði undraverðum árangri á einhverjum megrunarkúr og þá fara allir að fara eftir því sama . En mögulega hentar sú aðferð ekki öllum . Ég trúi því að besta aðferðin sé að við lærum að hlusta á eigin líkama og þannig finnum við út úr því hvað er best fyrir okkur . Þannig næst líka bestur árangur án þess að vera að bæta streitu og vanlíðan í lífið og við finnum jafnvægi . “ Lestu ítarlegt viðtalið við Margréti í heild sinni í Vikunni .